open-index/open-wikipedia-markdown huggingface dataset:
Παρατηρητικότητα

thumb|right|350px|Παιδί που παρατηρεί μια πεταλούδα. Το ότι δίνει την προσοχή του σε αυτήν δεν το κάνει κατ' ανάγκη παρατηρητικό. Ήδη φαίνεται να απομονώνεται από το υπόλοιπο περιβάλλον του στην ανάγκη του να παρατηρήσει προσεκτικά την πεταλούδα. Εκτός εάν εμβαθύνει σε ένα σημείο, π.χ. σε μια πτυχή στο φτερό της πεταλούδας, ενώ φαίνεται να  παρατηρεί την πεταλούδα συνολικά.
**Παρατηρητικότητα** είναι η ικανότητα στη συγκέντρωση της ενσυνείδητης προσοχής των αισθήσεων σε διάφορα αντικείμενα ή γεγονότα χωρίς να χάνεται η ενσυνείδητη επαφή με το υπόλοιπο περιβάλλον.

## Γενικά
Στη φυσική ροή της ανθρώπινης δράσης και συμπεριφοράς δεν αποτυπώνονται όλες οι παρατηρήσεις από τις αισθήσεις ενσυνείδητα στην ανθρώπινη μνήμη και πολλές λεπτομέρειες διαφεύγουν. Η ικανότητα, ενώ δρα με φυσικό τρόπο, να συγκρατεί ταξινομημένη την πληροφορία των αισθήσεων σε μεγαλύτερο βαθμό από ότι ο μέσος άνθρωπος, ώστε να μπορεί να την ανασύρει και να την συνδέσει αργότερα με άλλες πληροφορίες και γνώσεις, χαρακτηρίζει έναν άνθρωπο ως παρατηρητικό.

Σε ορισμένες περιπτώσεις η ικανότητα καταγραφής την πληροφορίας των αισθήσεων είναι αξιοσημείωτη. Συνήθως όμως πρόκειται για ανθρώπους που η δεξιότητά τους αυτή είναι εις βάρος άλλων νοητικών λειτουργιών τους, όπως στο Σύνδρομο του Σαβάντ. Εκεί η ικανότητα αποτύπωσης δεν είναι απαραίτητο πως μπορεί να ακολουθηθεί από ικανότητα σύνδεσης της καταγεγραμμένης πληροφορίας με το σύνολο των πληροφοριών και γνώσεων ενός μέσου ανθρώπου.

Κατηγορία:Ψυχολογία
Μη μου άπτου

Το **Μη μου άπτου** λατ. (Noli me tangere= μη με εγγίζεις) είναι χριστιανική έκφραση από την Καινή Διαθήκη που αναφέρεται στο Ευαγγέλιο του Ιωάννη (20.17). Η βιβλική σκηνή της αναγνώρισης του Ιησού από την Μαρία Μαγδαληνή μετά την Ανάστασή Του έγινε αντικείμενο μιας μακράς, εκτεταμένης και συνεχούς εικονογραφικής παράδοσης στη χριστιανική τέχνη, ανατολική και δυτική, από την εποχή του Φρα Αντζέλικο (1395-1455)  μέχρι τις ημέρες μας.
## Εικονογραφική παράδοση
Στη βυζαντινή τέχνη το θέμα συναντάται από τον 11ο-12ο αι. σε εικονογραφημένα χειρόγραφα και κατά τον 15ο αι. διαμορφώνεται από την Κρητική σχολή ο εικονογραφικός τύπος που επικρατεί έκτοτε στην Ανατολή. Στη Δύση ήδη από τον 9ο αι. εμφανίζεται σε χειρόγραφα και μεγάλοι ζωγράφοι απεικόνισαν αυτή τη σκηνή της Καινής Διαθήκης, όπως ο Φρα Αντζέλικο, ο Αντρέα Μαντένια (1431-1506), ο Χανς Χόλμπαϊν ο νεότερος,  ο  Φραντσέσκο Σολιμένα (Francesco Solimena) (1657- 1747), ο Federico Fiori Barocci (1526-1612), o Άντον Ράφαελ Μενγκς και o Τιτσιάνο στην Εθνική Πινακοθήκη Λονδίνου κ.α.

## Εικονοθήκη
Noli me tangere, fresco by Fra Angelico.jpg| Ο Ιησούς και η Μαρία Μαγδαληνή, τοιχογραφία του Ιταλού ζωγράφου Φρα Αντζέλικο στη μονή Αγίου Μάρκου στη Φλωρεντία (1437).
Image:Noli_me_tangere_(1524);_Hans_Holbein_the_Younger.JPG|*Noli me Tangere* από τον Χανς Χολμπάιν τον Νεότερο, 1524.
Image:Chapel of John the Baptist IMG 0480.JPG|Η κατά την παράδοση θέση της σκηνής στο Παρεκκλήσιο του Παναγίου Τάφου στην Ιερουσαλήμ.
File:Alexander Ivanov - Christ's Appearance to Mary Magdalene after the Resurrection - Google Art Project.jpg|*Η εμφάνιση του Ιησού στη Μαρία Μαγδαληνή μετά την Ανάσταση*, Αλεξάντρ Ιβάνοφ, 1835
File:Fra bartolomeo 09 Noli Me Tangere.jpg|*Μη μου άπτου*, Φρα Μπαρτολομέο περ. 1506
File:Mengs, Noli me tangere.jpg|*Μη μου άπτου*, Άντον Ράφαελ Μενγκς, περ. 1770, Εθνική Πινακοθήκη Λονδίνου
File:Noli-me-tangere-titien.jpg|*Μη μου άπτου*, Τιτσιάνο, περ. 1511-15, Εθνική Πινακοθήκη Λονδίνου.


## Παραπομπές


## Πηγές
*Arnold Mondatori, Τα μεγάλα Μουσεία του Κόσμου, Τόμοι 11 εκδόσεις Φυτράκη, 1969 3η

Κατηγορία:Σκηνές από την Καινή Διαθήκη
Κατηγορία:Μαρία Μαγδαληνή
Διοκλής ο Πεπαρήθιος

Ο **Διοκλής ο Πεπαρήθιος** ήταν αρχαίος Έλληνας ιστορικός που άκμασε περί το τέλος του 3ου με αρχές του 2ου αιώνα π.Χ..

Ο Διοκλής καταγόταν από την αρχαία Πεπάρηθο εξ ου και η προσωνυμία του, ήταν ο πρώτος Έλληνας ιστορικός που ασχολήθηκε με την ιστορία της αρχαίας Ρώμης στο ιστορικό σύγγραμμά του που έφερε τον τίτλο "**Ρώμης κτίσις**".

Τον Διακλή τον Πεπαρήθιο αναφέρουν ο Πλούταρχος (Ρωμ. 3) και ο Αθήναιος (ΙΙ, 44e).

## Πηγές
* Εγκυκλοπαίδεια Πάπυρος Larousse Britannica τομ.21ος, σελ.123.

Κατηγορία:Αρχαίοι Έλληνες ιστορικοί
Κατηγορία:Ιστορία_των_Σποράδων
Διοκλής ο Μάγνης

Ο **Διοκλής ο Μάγνης** ήταν αρχαίος Έλληνας φιλόσοφος που φέρεται να άκμασε τον 1ο αιώνα π.Χ..

Ο Διοκλής ο Μάγνης καταγόμενος από τη Μαγνησία του Σιπύλου, εξ ου και το προσωνύμιο, φέρεται να ήταν από τους πρώτους που συνέγραψε βιογραφίες αρχαίων φιλοσόφων στο βαρύ σύγγραμμά του, που έφερε τον τίτλο "**Επιδρομή φιλοσόφων**" και που αποτελούταν από τρία βιβλία. Το σύγγραμμα αυτό χρησιμοποίησε και ως πηγή ο Διογένης ο Λαέρτιος.

Σύμφωνα δε με πληροφορίες που έχουν σωθεί ο Διοκλής ο Μάγνης είχε αναπτύξει και διατηρούσε φιλία με τον κυνικό φιλόσοφο και επιγραμματοποιό Μελέαγρο από τα Γάδαρα.

## Παραπομπές


## Πηγές
* Εγκυκλοπαίδεια Πάπυρος Larousse Britannica τομ.21ος, σελ.123.

Κατηγορία:Αρχαίοι Έλληνες φιλόσοφοι
Αυτοκινητόδρομος 22 (Ελλάδα)

Ο **Αυτοκινητόδρομος 22 (Α22)** σχεδιάζεται να συνδέσει απευθείας τις Σέρρες με την Καβάλα. Στο ύψος της Μεσορράχης θα συναντάται με το δρόμο Αμφίπολης - Δράμας και έτσι θα επιτυγχάνεται η σύνδεση των τριών πρωτευουσών των νομών. Ο νέος αυτοκινητόδρομος θα συνδεθεί με την Εγνατία Οδό λίγο δυτικότερα από τον κόμβο της Εξοχής. Το σύνολο της προτεινόμενης διαδρομής είναι 112 χλμ. και υποδιαιρείται σε 4 επιμέρους τμήματα.

## Τμήματα
# Η Περιαστική οδός Σερρών μήκους 15,5 χλμ., έχει ολοκληρωθεί η προωθημένη αναγνωριστική μελέτη και το εκτιμώμενο κόστος είναι 90.000.000 ευρώ, χωρίς ΦΠΑ.
# Το τμήμα Σέρρες - Μεσοράχη - Νέα Μπάφρα, μήκους 45 χλμ., βρίσκεται σε φάση ανάθεσης εκπόνησης μελετών το εκτιμώμενο κόστος είναι 200.000.000 ευρώ χωρίς ΦΠΑ. Το έργο βρίσκεται στη φάση υπογραφής των συμβάσεων για την ανάθεση των μελετών.
# Για το τμήμα Νέα Μπάφρα - Δράμα, μήκους 18 χλμ., εκπονούνται μελέτες από την Διαχείριση Δημοσίων Έργων της Περιφέρειας Ανατολικής Μακεδονίας - Θράκης για το τμήμα Δράμα - Μαυρολεύκη και από τη Διεύθυνση Μελετών Έργων Οδοποιίας για το τμήμα Μαυρολεύκη - Νέα Μπάφρα. Το εκτιμώμενο κόστος είναι 120.000.000 ευρώ, χωρίς ΦΠΑ.
# Στο τμήμα Δράμα - Καβάλα, μήκους 28 χλμ., έχει μελετηθεί σε επίπεδο βελτιώσεων από την Διαχείριση Δημοσίων Έργων Περιφέρειας Ανατολικής Μακεδονίας - Θράκης και έχει κατασκευάσει κυρίως παρακάμψεις οικισμών. Το τμήμα θα αναβαθμιστεί σε κλειστό αυτοκινητόδρομο. Το εκτιμώμενο κόστος είναι 130.000.000 ευρώ, χωρίς ΦΠΑ.

## Περιφερειακή Οδός Καβάλας
Η περιφερειακή οδός έχει μήκος 8 χλμ. και εκτιμώμενο προϋπολογισμό 50.000.000 ευρώ. Το έργο το ανέλαβε η Εγνατία Οδός ΑΕ κατόπιν προτροπής από τους τοπικούς φορείς. Στην ευθύνη της είναι η οριστική μελέτη, η χάραξη, η κατασκευή και η απόδοση της οδού στην κυκλοφορία.

## Οδικός Άξονας Δράμα-Εξοχή

Ο οδικός άξονας Δράμας - Εξοχής, έχει μήκος 52 χλμ. περίπου. Η αρμοδιότητα ανήκει στην Περιφέρεια Ανατολικής Μακεδονίας και Θράκης. Το Υπουργείο Υποδομών, Μεταφορών και Δικτύων, μαζί με την Περιφέρεια, θα χρηματοδοτήσουν άμεσα την παράκαμψη Νευροκοπίου. Δεν υπάρχει ακόμα συγκεκριμένος προϋπολογισμός για το έργο.

## Κατάλογος κόμβων

## Χάρτης
Α22 Google Maps

## Εξωτερικοί Σύνδεσμοι
Ο Ε-61 θα προχωρήσει από την Εγνατία Οδό Α.Ε
ΑΞΟΝΑΣ Ε61 Νέος δρόμος για τη διαδρομή Σέρρες - Καβάλα

Κατηγορία:Αυτοκινητόδρομοι της Ελλάδας
Κατηγορία:Δρόμοι στην Κεντρική Μακεδονία
Κατηγορία:Δρόμοι στην Ανατολική Μακεδονία και Θράκη
Κάθετος Άξονας Ροδόπης

Ο **Κάθετος Άξονας Ροδόπης** (μελλοντικά Αυτοκινητόδρομος 23) είναι ένας δρόμος που κατασκευάστηκε για να συνδέει την Εγνατία Οδό με τα Ελληνοβουλγαρικά σύνορα στη Νυμφαία. Το μεγαλύτερο μέρος του έργου ολοκληρώθηκε το φθινόπωρο του 2013.

## Η ταυτότητα του έργου
Το συνολικό μήκος των 23 χλμ. της αρτηρίας είναι περίπου 19 χλμ. σε νέα χάραξη και 4 χλμ. βελτίωση του υφιστάμενου άξονα σε τυπική διατομή 7,50/10,50 μ. που περιλαμβάνει μία λωρίδα κυκλοφορίας ανά κατεύθυνση 3,75 μ. και έρεισμα 1,50 μ. εκατέρωθεν.  Το όριο ταχύτητας στο μεγαλύτερο μήκος του είναι 80 χλμ./ώρα.

Σε σημεία με μεγάλη κατά μήκος κλίση κατασκευάζεται μία επιπλέον λωρίδα βραδυπορίας πλάτους 3,50 μ. στην ανωφέρεια οπότε το συνολικό πλάτος της διατομής αυξάνεται σε 11,00/14,00 μ.  

Τέλος σε ένα τμήμα μήκους 900 μ. περίπου εφαρμόζονται επιπλέον λωρίδες βραδυπορίας και στις δύο κατευθύνσεις οπότε και το συνολικό πλάτος αυξάνεται ακόμη περισσότερο σε 14,50/17,50 μ.  Το έργο περιλαμβάνει την κατασκευή δύο 2 γεφυρών, 5 οδικών σηράγγων, συνολικού μήκους 1,7 χλμ. περίπου και επτά 7 Ισόπεδων Κόμβων σύνδεσης. 
## Το Κόστος και η Χρηματοδότηση
Η χρηματοδότηση του έργου εξασφαλίστηκε τόσο από πόρους του Γ΄ Κοινοτικού Πλαισίου Στήριξης μέσω του Ειδικού Προγράμματος "Οδικοί Άξονες, Λιμάνια, Αστική Ανάπτυξη", όσο και από πόρους της 4ης Προγραμματικής Περιόδου μέσω του Ε.Π. "Ενίσχυση Προσπελασιμότητας" του ΕΣΠΑ. 

## Η σημασία του άξονα
[thumb|right|250px|Η σύνδεση του '''Α23''' με την [Βαλκανική χερσόνησος|Βαλκανική χερσόνησο.]]

Η δίανοιξη του κάθετου άξονα Κομοτηνής - Νυμφαίας συμβάλλει στην σημαντική ανάπτυξη της περιοχής. Αφού με αυτόν τον κάθετο άξονα η Κομοτηνή αλλά και η Θράκη γενικότερα συνδέεται με τη Φιλιππούπολη *(184 χλμ.)*, με το Βουκουρέστι, μέσω γέφυρας του Δούναβη *(456 χλμ.)*, με το Κισινάου της Μολδαβίας *(926 χλμ.)* αναπτύσσοντας ταυτόχρονα εμπορικές συναλλαγές και μετατρέποντας αρκετά λιμάνια από εισαγωγικά της Ευρώπης σε εξαγωγικά με Ρωσία, Τουρκμενιστάν, Ουκρανία, Γεωργία, Αζερμπαϊτζάν.

## Κατάλογος κόμβων

## Παραπομπές

Κατηγορία:Αυτοκινητόδρομοι της Ελλάδας
Παπάζογλου (αποσαφήνιση)

Με την ονομασία **Παπάζογλου** ή **Παπάζογλους** μπορεί να αναφερόμαστε στα παρακάτω πρόσωπα:

Με την ονομασία *Παπάζογλους*:
* Παπάζογλους, Έλληνας αγωνιστής της επανάστασης του 1766 στο πλαίσιο των Ορλωφικών
* Πάνος Σαρηγιάννης ή *Παπάζογλους*, Έλληνας πρόκριτος.
* Αναγνώστης Παπάζογλου ή *Παπάζογλης*, Έλληνας πρόκριτος

Με το επώνυμο *Παπάζογλου*:
* Αγγέλα Παπάζογλου (1899-1983), Ελληνίδα τραγουδίστρια και ρεμπέτισσα
* Βαγγέλης Παπάζογλου (1896/1897-1943), Έλληνας τραγουδιστής και ρεμπέτης
* Γεώργιος Παπάζογλου (1951- ), Έλληνας πανεπιστημιακός και συγγραφέας
* Λεωνίδας Παπάζογλου (1872-1918), Έλληνας φωτογράφος
* Μηνάς Παπάζογλου, Έλληνας δημοσιογράφος και λογοτέχνης
* Νίκος Παπάζογλου (1948-2011), Έλληνας μουσικός και τραγουδιστής
* Κωνσταντίνος Παπάζογλου (1984- ), Έλληνας προπονητής μπάσκετ
* Χάρης Παπάζογλου (1954- ), Έλληνας καλαθοσφαιριστής (διεθνής με τον Παναθηναϊκό).

Ειδικότερα σε Έλληνες ποδοσφαιριστές:
* Αριστείδης (Άρης) Παπάζογλου (1939-1969), διεθνής με τον Ολυμπιακό Πειραιώς
* Θανάσης Παπάζογλου (1953-2021), διεθνής με τον ΠΑΣ Γιάννινα
* Θανάσης Παπάζογλου (1988- ), της βελγικής Κόρτραϊκ από το καλοκαίρι του 2015
* Κώστας Παπάζογλου (1938-2013), κυρίως του Ολυμπιακού Πειραιώς και σκόρερ του πρώτου ελληνικού γκολ σε ευρωπαϊκή διοργάνωση συλλόγων
* Μανώλης Παπάζογλου (1937- ), διεθνής με τον Εθνικό Πειραιώς
* Μιχάλης Παπάζογλου, του Παναθηναϊκού και μετέπειτα παράγοντάς του
* Σάββας Παπάζογλου (1934- ), διεθνής με τον Απόλλωνα Σμύρνης και μετέπειτα προπονητής
* Τάσος Παπάζογλου (1988- ), του Παναιτωλικού από το καλοκαίρι του 2015.

Επίσης στους:
* Γεώργιος Παπαζώλης ή *Γεώργιος Παπάζογλου* (1725-1775), Έλληνας έμπορος, λόγιος και στρατιωτικός
* Μανώλης Καστρινός ή *Μανώλης Παπάζογλου* (1917-1979), Έλληνας χορευτής και χορογράφος.

Κατηγορία:Ελληνικά επώνυμα
Ενοθεϊσμός

**Ενοθεϊσμός** είναι η πίστη ότι υπάρχει ένας Θεός, αλλά δίπλα σε αυτόν μπορεί να υπάρχουν κι άλλες θεότητες που μπορούν να λατρεύονται. Ενοθεϊσμός μπορεί να προκύψει και από ένα μέχρι πρότινος πολυθεϊστικό σύστημα. Σε αυτή την περίπτωση μια θεότητα απορροφά τις ιδιότητες άλλων θεοτήτων, και γίνεται ιεραρχικά ανώτερη.

## Παραδείγματα Ενοθεϊσμού

Παράδειγμα μπορεί να αποτελέσει η αιγυπτιακή θεότητα της μαγείας, η Ίσις. Κατά την διάρκεια της δυναστείας των Πτολεμαίων η Ίσις απορροφά τις ιδιότητες άλλων θεοτήτων και χαρακτηρίζεται πλέον ως *Ίσις μεγάλη μήτηρ θεών*.

Για τον Νεοπλατωνικό φιλόσοφο Πλωτίνο κάθε πραγματικότητα προέρχεται, πάνω και από τους παραδοσιακούς θεούς βρίσκεται το Έν, η Μονάδα.

## Παραπομπές


Κατηγορία:Θεολογία
Σύγκλιση και Ένωση

Η **Σύγκλιση και Ένωση** (κατ. *Convergència i Unió*) ήταν μία κεντροδεξιά εκλογική συμμαχία της Καταλονίας. Είναι μία ομοσπονδία δύο κομμάτων, της Δημοκρατικής Σύγκλισης της Καταλονίας και της Δημοκρατικής Ένωσης της Καταλονίας. Τωρινός αρχηγός της συμμαχίας είναι ο Αρτούρ Μας, ο οποίος είναι και πρόεδρος της Καταλανικής Κυβέρνησης.

Η συμμαχία προήγαγε μια μορφή μετριοπαθούς καταλανικού εθνικισμού, αναγνωριζόμενη ως τέτοια τόσο στην Καταλονία όσο και στην υπόλοιπη Ισπανία. Επίσης, χαρακτηρίζεται είτε ως συντηρητικό είτε ως κεντρώο. Στο μεγαλύτερο CDC μπορούν να βρεθούν φιλελεύθερα στοιχεία, ενώ στο μικρότερο UDC κυρίως χριστιανοδημοκρατικά. Επίσης, η συμμαχία προσπαθεί να προσελκύσει τόσο ψηφοφόρους που τάσσονται υπέρ της πλήρους ανεξαρτησίας της Καταλονίας, όσο και ψηφοφόρους που είναι ικανοποιημένοι από την τωρινή κατάσταση της αυτοδιοίκησης. Γενικότερα, το CDC τάσσεται υπέρ της ανεξαρτησίας, ενώ το UDC είναι υπέρ της αυτονομίας της Καταλονίας. Ο ίδιος ο Μας έχει δηλώσει ότι δεν επιθυμεί την πλήρη ανεξαρτησία της Καταλονίας από την Ισπανία.

Στις εκλογές του 2010, το κόμμα συγκέντρωσε το 38,5% των ψήφων και αύξηση του αριθμού των εδρών του κόμματος κατά 14, συγκεντρώνοντας συνολικά 62 από τις 135 έδρες του καταλανικού κοινοβουλίου. Παρόλο που το κόμμα συγκέντρωσε πάνω από τις διπλάσιες έδρες κάθε άλλου κόμματος, το κόμμα έχει έξι λιγότερες έδρες από αυτές που απαιτούνται για τη δημιουργία κυβέρνησης αυτοδυναμίας. Επίσης, παρόλο που το κόμμα έχει δηλώσει ότι προτίθεται να κυβερνήσει χωρίς να δημιουργήσει επίσημη κυβέρνηση συνεργασίας, το κόμμα αναζητά εξωτερική υποστήριξη από άλλα κόμματα, κυρίως από τη Ρεπουμπλικανική Αριστερά της Καταλονίας.

Στις 18 Ιουνίου 2015, εκπρόσωποι της Δημοκρατικής Σύγκλισης της Καταλονίας ανακοίνωσαν τη διάλυση της συμμαχίας, ύστερα από διαφωνίες σχετικά με τη διαδικασία ανεξαρτησίας της Καταλονίας.

## Παραπομπές


Κατηγορία:Κόμματα της Καταλονίας
Κατηγορία:Φιλελεύθερα-Συντηρητικά κόμματα
Εθνική Οδός 83

**Η Εθνική Οδός 83** είναι η εθνική οδός που συνδέει την Αθήνα με τη Ραφήνα μέσω της Λεωφόρου Μαραθώνος . 
Κατηγορία:Δρόμοι στην Αττική
Κατηγορία:Αυτοκινητόδρομοι της Ελλάδας
Εθνική Οδός 85

**Η Εθνική Οδός 85** είναι ένας εθνικός αυτοκινητόδρομος της Ελλάδας . Συνδέει τη Ραφήνα με το Λαύριο μέσω του Πόρτο Ράφτη . 
Κατηγορία:Δρόμοι στην Αττική
Κατηγορία:Αυτοκινητόδρομοι της Ελλάδας
Εθνική Οδός 87

**Η Εθνική Οδός 87** (EO87) είναι Εθνική Οδός στην Ανατολική Αττική, Ελλάδα . 

## Διαδρομή
Σύμφωνα με την Εφημερίδα της Κυβερνήσεως το 1963, η Eθνική Οδός 87 είναι ένα παρακλάδι της Eθνικής Οδού 54 από την Παλλήνη στα Σπάτα .  

## Αναφορές

## Περαιτέρω πληροφορίες
     
Κατηγορία:Δρόμοι στην Αττική
Κατηγορία:Αυτοκινητόδρομοι της Ελλάδας
Εθνική Οδός 89

**Η Εθνική Οδός 89** είναι ένας δρόμος στην Ανατολική Αττική της Ελλάδας. Συνδέει τον Γέρακα, ένα ανατολικό προάστιο της Αθήνας, με το Σούνιο, μέσω του Κορωπίου και του Λαυρίου. Μεταξύ του Γέρακα και του Κορωπίου έχει χάσει τη σημασία του μετά το άνοιγμα του Αυτοκινητοδρόμου 6. Προβλέπεται η αναβάθμιση του τμήματος μεταξύ Κορωπίου και Λαυρίου σε πρότυπο αυτοκινητοδρόμων, με την κατασκευή διασταυρώσεων για την αντικατάσταση των σηματοδοτών και γενικά την αναβάθμιση του δρόμου. Αυτός ο νέος δρόμος θα φέρει τον χαρακτηρισμό Α61.

## Διαδρομή
Σύμφωνα με την Εφημερίδα της Κυβερνήσεως το 1963, η Eθνική Οδός 89 τρέχει από τον Σταυρό (κοντά στο Γέρακα) στο Σούνιο, μέσω του Λαυρίου. Η παρούσα ευθυγράμμιση της Εθνικής Οδού 89 παρακάμπτει το Κορωπί, το Μαρκόπουλο, την Κερατέα, αν και η αρχική διαδρομή έτρεχε μέσα από αυτούς τους οικισμούς: επιπλέον, η αρχική ευθυγράμμιση έτρεχε από την Κερατέα στο Λαύριο μέσω του χωριού της Πλάκας, αντί της Δυπηλίζας. Ο δρόμος συνεχίζει να διέρχεται από τα Γλυκά Νερά και την Παιανία, καθώς ο A6 τα παρακάμπτει. 

Η διαδρομή αυτή τη στιγμή έχει συνδέσεις με: 

* Την Eθνική Οδό 54 στο Σταυρό (Γέρακας) 
* Οι Αυτοκινητόδρομος 6 και A62 σε ξεχωριστές διασταυρώσεις κοντά στο Κορωπί 
* Την Εθνική Οδό 85 στην Κερατέα
* Την Εθνική Οδό 91 στο Σούνιο

## Βιβλιογραφικές αναφορές

## Περαιτέρω πληροφορίες
     
Κατηγορία:Δρόμοι της Αθήνας
Κατηγορία:Δρόμοι στην Αττική
Κατηγορία:Αυτοκινητόδρομοι της Ελλάδας
Φάρκουαρ νήσοι

Οι **νήσοι Φάρκουαρ** είναι συστάδα νήσων του Δυτικού Ινδικού Ωκεανού που ανήκουν σήμερα στις Σεϋχέλλες.

Πρόκειται για 13 κοραλλιογενή νησιά - ατόλες - που βρίσκονται ΝΔ. της πρωτεύουσας Βικτώρια, των Σεϋχελλών. Η ονομασία  της συστάδας των νήσων αυτών προήλθε από την ομώνυμη, μεγαλύτερη και βορειότερη εξ  αυτών, την Φάρκουαρ ατόλη, σε σχήμα πετάλου. Άλλες νήσοι είναι νοτιότερα η Προβιντάνς επίσης ατόλη, μακρόστενη, η νησίδα Άγιος Πέτρος και άλλες πολύ μικρότερες που εκτείνονται σε μία έκταση περίπου 300 τ.χλμ.. Κατοικήσιμες είναι οι δύο πρώτες επί των οποίων και υφίστανται ανά ένας οικισμός.

Οι νησίδες αυτές αρχικά υπάγονταν στη νήσο του Μαυρικίου και στη συνέχεια στις Σεϋχέλες. Το 1965 μέχρι το 1976 ανήκαν στο Βρετανικό Εδαφικό Διαμέρισμα του Ινδικού Ωκεανού. Από το 1976 αποτέλεσαν εδαφικό τμήμα της Δημοκρατίας των Σεϋχελλών υπαγόμενες στις εξωτερικές νήσους.

## Πηγές
* "Εγκυκλοπαίδεια Πάπυρος Laarousse Britannica" τομ.59ος, σελ.167.

Κατηγορία:Γεωγραφία των Σεϋχελλών
Κατηγορία:Νησιά του Ινδικού Ωκεανού
Εθνική Οδός 65 (Ελλάδα)

Η **Εθνική Οδός 65** **(ΕΟ65)** είναι εθνική οδός στην Κεντρική Μακεδονία. Συνδέει την Εθνική Οδό 2 στα Διαβατά, ένα προάστιο της βορειοδυτικής Θεσσαλονίκης, με το Κιλκίς. Το μεγαλύτερο μέρος της Εθνικής Οδού έχει αναβαθμιστεί σε οδό ταχείας κυκλοφορίας, συνδέοντας τη Θεσσαλονίκη μέσω Κιλκίς με τη Δοϊράνη, στα ανατολικά σύνορα της Ελλάδας και της Βόρειας Μακεδονίας.

Ο δρόμος έχει ολοκληρωθεί ως οδός ταχείας κυκλοφορίας, ενώ το τμήμα Νέα Σάντα - Κιλκίς και το δεύτερο μέρος μετά το Κιλκίς υπολογιζόταν αρχικά μέχρι το 2014.

## Τμήμα οδού ταχείας κυκλοφορίας

65
Λονγκ Άιλαντ

Το **Λονγκ Άιλαντ** (αγγλικά: *Long Island*, κυριολεκτικά: «μακρά νήσος») είναι  νησί στα νοτιοανατολικά της πολιτείας της Νέας Υόρκης, ακριβώς ανατολικά του Μανχάταν. Εκτείνεται βορειοανατολικά στον 
Ατλαντικό Ωκεανό, και περιλαμβάνει τέσσερις κομητείες, δύο εκ των οποίων είναι δήμοι της Νέας Υόρκης (Κουίνς και Μπρούκλιν), και δύο εκ των οποίων είναι κυρίως προαστιακά (Νασάου και Σάφολκ). Στη λαϊκή χρήση, ο όρος "Long Island" αναφέρεται συχνά μόνο στις κομητείες Νασάου και Σάφολκ, προκειμένου να τις διαφοροποιήσει από τη Νέα Υόρκη, αν και οι τέσσερις κομητείες που βρίσκονται στο νησί είναι όλες τμήμα της μητροπολιτικής περιοχής της Νέας Υόρκης.

Σύμφωνα με την απογραφή του 2010, το Λονγκ Άιλαντ έχει πληθυσμό 7.568.304 κατοίκων, γεγονός που το καθιστά το πιο πυκνοκατοικημένο νησί σε οποιαδήποτε Πολιτεία ή έδαφος των ΗΠΑ. Είναι, επίσης, το 17ο μεγαλύτερο σε πληθυσμό νησί στον κόσμο, μπροστά από την Ιρλανδία, την Τζαμάικα και το ιαπωνικό νησί Χοκκάιντο. Η πυκνότητα του πληθυσμού είναι 5.402 κάτοικοι ανά τετραγωνικό μίλι (2086 /τ.χλμ.). Αν ήταν πολιτεία, το Λονγκ Άιλαντ θα κατατασσόταν στην 13η θέση σε πληθυσμό (μετά την Βιρτζίνια) και πρώτο στην πυκνότητα του πληθυσμού.

## Παραπομπές

Κατηγορία:Νέα Υόρκη (πολιτεία)
Κατηγορία:Νησιά των Ηνωμένων Πολιτειών
Πρωτοβουλία για τους Πράσινους της Καταλονίας

Η **Πρωτοβουλία για τους Πράσινους της Καταλονίας** (κατ. *Iniciativa per Catalunya Verds*) ήταν οικολογικό πολιτικό κόμμα της Καταλονίας. Ιδρύθηκε ύστερα από συγχώνευση της Πρωτοβουλίας για την Καταλονία και των Πρασίνων. Η Πρωτοβουλία για την Καταλονία είχε συνεργαστεί στο παρελθόν με το Ενοποιημένο Σοσιαλιστικό Κόμμα Καταλονίας, το οποίο ήταν το ομόλογο κόμμα της Ενωμένης Αριστεράς στην Καταλονία.

Στις εκλογές του Ευρωπαϊκού Κοινοβουλίου συνεργάστηκε με την Ενωμένη Αριστερά, εκλέγοντας έναν ευρωβουλευτή, τον Ραούλ Ρομέβα.

Την περίοδο 2004-2010, το κόμμα συνεργάστηκε στην κυβέρνηση με το Κόμμα Σοσιαλιστών της Καταλωνίας και την Ρεπουμπλικανική Αριστερά της Καταλονίας, όπου και είχε αναλάβει το υπουργείο περιβάλλοντος.

Κατηγορία:Κόμματα της Καταλονίας
Κατηγορία:Οικολογικά κόμματα
Εθνική Οδός 44 (Ελλάδα)

Η **Εθνική Οδός 44** **(ΕΟ44)** είναι εθνική οδός στην Στερεά Ελλάδα. Ξεκινάει από τη Θήβα, καταλήγει στην Χαλκίδα και από εκεί μέσω του Αλιβερίου φτάνει στα Λέπουρα. Και έπειτα  από την κωμόπολη των Στύρων και ,συνεχίζει με μια λωρίδα ανά κατεύθυνση και φθάνει στην Κάρυστο όπου και τερματίζει.  Έχει μία λωρίδα ανά κατεύθυνση και το συνολικό μήκος της οδού φτάνει τα 160 χιλιόμετρα. Διασχίζει τους νομούς Βοιωτίας και Ευβοίας. Στην εθνική οδό ανάμεσα στην Θήβα και στην Χαλκίδα, κοντά στην Ριτσώνα διοργανώνεται και ένας από τους πιο δημοφιλείς αγώνες αυτοκινήτου στην Ελλάδα, η περίφημη *Ανάβαση [[Ριτσώνα|Ριτσώνας]]*. Μέσα στην πόλη της Χαλκίδας η εθνική οδός περνάει από την περίφημη *Παλαιά γέφυρα του [[Πορθμός του Ευρίπου|Ευρίπου]]*.

## Διαδρομή
Το δυτικό άκρο της Εθνικής Οδού 44 βρίσκεται στο κέντρο των Θηβών, όπου συνδέεται με την Εθνική Οδό 3. Διασχίζει τον Αυτοκινητόδρομο 1 ανατολικά της Θήβας, και συνεχίζει βόρεια προς τη Χαλκίδα. Στη Χαλκίδα διασχίζει το Στενό του Ευρίπου, και εισέρχεται στο νησί της Εύβοιας. Η Εθνική Οδός 77 προς τη βόρεια Εύβοια διαχωρίζεται στο σημείο. Η Εθνική Οδός 44 συνεχίζει προς το νοτιοανατολικό τμήμα του νησιού, περνώντας παράλληλα από την ακτή του Ευβοϊκού κόλπου, στις κωμοπόλεις της Ερέτριας, της Αμαρύνθου και του Αλιβερίου. Μετά το Αλιβέρι συνεχίζει λίγο δυτικά μέχρι να καταλήξει στην Λεπούρα όπου διασταυρώνεται με την επαρχιακή  οδό που οδηγεί στην Κύμη καθως λοιπόν κατηφορίζει συναντά το χωριό κριεζά στην συνέχεια περνά από τον Λίμνη του Δύστου και συναντά τις Ζαρακες και τα παρακάτω χωριά Ραπταίοι ΖωοδόχοςΠηγή (Ρεούζι), στην συνέχεια συναντά την κωμόπολη των Στύρων την ιστορική και αμφιθεατρικά χτισμένη πόλη των Στύρων ακολουθεί το χωριό Κάψαλα και στο τέρμα του δρόμου όπου  είναι Κάρυστος

Η Εθνική Οδός 44 περνά από τις ακόλουθες περιοχές:
* Θήβα
* Ελαιώνας
* Ριτσώνα
* Χαλκίδα
* Βασιλικό
* Ερέτρια
* Αμάρυνθος
* Αλιβέρι
* Λεπούρα
*Στύρα
*Κάρυστος 


## Φωτογραφίες

EO 44 Road Map (Δυτικά-West).png|Η διαδρομή της Εθνικής Οδού 44 (Θήβα-Χαλκίδα)
EO 44 Road Map (Ανατολικά-East).png|Η διαδρομή της Εθνικής Οδού 44 (Χαλκίδα-Λεπούρα)


44
Κατηγορία:Περιφερειακή ενότητα Ευβοίας
Κατηγορία:Δρόμοι στη Βοιωτία
Κατηγορία:Κάρυστος
Εθνική Οδός 42 (Ελλάδα)

Η **Εθνική Οδός 42 (ΕΟ42)** είναι εθνική οδός στη δυτική Στερεά Ελλάδα. Ξεκινάει από την Αμφιλοχία και μέσω της Βόνιτσας καταλήγει στο νησί της Λευκάδας
Το τμήμα της από την Αμφιλοχία έως τη Βόνιτσα αποτελεί μέρος της Ευρωπαϊκής Οδού 55 **(Ε55)**.

Σχεδόν παράλληλα σε αυτήν, στο τμήμα Λουτράκι - Βόνιτσα, βρίσκεται ο Αυτοκινητόδρομος Ακτίου - Αμβρακίας **(Αυτοκινητόδρομος 52, Α52)** ο οποίος έχει απορροφήσει μεγάλο μέρος από τα διερχόμενα οχήματα.

Το ανατολικό τμήμα της Εθνικής Οδού 42, μεταξύ Αμφιλοχίας και Βόνιτσας, διατρέχει παράλληλα με τις νότιες ακτές του Αμβρακικού κόλπου. Η Εθνική Οδός περιλαμβάνει μια γέφυρα στη λίμνη της Βόνιτσας, ενώ υπάρχει και μια πλωτή γέφυρα η οποία συνδέει τη Λευκάδα με την ηπειρωτική χώρα. Η οδός καταλήγει στη πόλη της Λευκάδας.

## Διαδρομή
Η Εθνική Οδός 42 περνά από τις ακόλουθες περιοχές (από τα δυτικά στα ανατολικά):
* Λευκάδα
* Άγιος Νικόλαος
* Βόνιτσα
* Παλιάμπελα
* Δρυμός
* Σπάρτο
* Αμφιλοχία

42
Κατηγορία:Δρόμοι στη Δυτική Ελλάδα
Εσμεράλδας

Η **Εσμεράλδας** (*Esmeraldas*) είναι πόλη του Ισημερινού στη βορειοδυτική ακτή της χώρας. Σύμφωνα με την απογραφή του 2010 είχε 154.035 κατοίκους. Είναι χτισμένη στις εκβολές του ομώνυμου ποταμού και το λιμάνι της είναι το σημαντικότερο της χώρας μετά από αυτό του Γουαγιακίλ. Τρία χιλιόμετρα ανατολικά της πόλης βρίσκεται το αεροδρόμιο *"Χενεράλ Ριβαδενέιρα"*,από το οποίο εκτελούνται πτήσεις προς την πρωτεύουσα της χώρας Κίτο και το Κάλι της Κολομβίας.

## Οικονομία
right|350px|Τα διυλιστήρια της Εσμεράλδας
Η οικονομία της πόλης βασίζεται στα διυλιστήρια πετρελαίου και στην αγροτική παραγωγή. Στην **Εσμεράλδας** καταλήγει ο πετρελαιαγωγός *(Trans-Ecuadorian pipeline)* που μεταφέρει το πετρέλαιο από την περιοχή της Αμαζονίας. Το μήκος του είναι 504 χλμ. και λειτουργεί από το 1977.
 
Από το λιμάνι της εξάγονται-εκτός από το πετρέλαιο- κυρίως ξυλεία, μπανάνες και άλλα αγροτικά προϊόντα.
 
Ο τουρισμός στην περιοχή είναι αρκετά ανεπτυγμένος και ευνοείται από το ομοιόμορφο κλίμα της περιοχής καθ' όλη τη διάρκεια του έτους.
## Κλίμα
Το κλίμα της **Εσμεράλδας** είναι τροπικό, χωρίς όμως υπερβολικές βροχοπτώσεις. Η θερμοκρασία είναι σταθερή σε όλη τη διάρκεια του έτους και κυμαίνεται μεταξύ των 23 και 30°C , με ακραίες τιμές τους 16 και 37°C.

Το σύνολο της βροχής πέφτει από τον Ιανουάριο μέχρι τον Μάιο.

Η σχετική υγρασία είναι συνεχώς αυξημένη, όπως και η νεφοκάλυψη.

## Παραπομπές

http://www.weatherbase.com/weather/weather.php3?s=81048&refer=&cityname=Esmeraldas-Ecuador

Κατηγορία:Πόλεις του Ισημερινού
Τελικός κυπέλλου Ισπανίας 2012

Ο **Τελικός Κυπέλλου Ισπανίας 2012** διεξήχθη την 25 Μαΐου 2012, στο στάδιο Βιθέντε Καλδερόν, αναμεσα στην Αθλέτικ Μπιλμπάο και τη Μπαρτσελόνα. Με τρία γρήγορα γκολ στο πρώτο ημίχρονο, δύο του Πέδρο και ένα του Μέσι, η Μπαρτσελόνα αναδείχθηκε νικήτρια με σκορ 0-3.

## Πορεία προς τον τελικό

**[[Αθλέτικ Μπιλμπάο]]**

**[[Μπαρτσελόνα (ποδόσφαιρο)|Μπαρτσελόνα]]**

## Παιχνίδι
### 1ο ημίχρονο

3'  Πέδρο Ροντρίγκεθ

16' **Σουτ**  24px Λιονέλ Μέσι

18' **Σουτ** 24px Τσάβι Ερνάντεθ

20'   24px Λιονέλ Μέσι

24'  24px Πέδρο Ροντρίγκεθ

27' **Σούτ** 24px Μαρκέλ Σουσαέτα

42'  24px Άντονι Ιραόλα

44' **Σουτ** 24px Μαρκέλ Σουσαέτα

**ΤΕΛΟΣ ΠΡΩΤΟ ΗΜΙΧΡΟΝΟ**

### 2ο ημίχρονο

51' **Σουτ** 24px Άντερ Χερρέρα

55' **Κεφαλιά** 24px Αλέξις Σάντσες

65' **Σουτ** 24px Φερνάντο Γιορέντε

66'  24px Τσάβι Ερνάντεθ

71' **Σουτ** 24px Λιονέλ Μέσι

71'  24px Αντρές Ινιέστα

Κατηγορία:Τελικοί κυπέλλου Ισπανίας
Κατηγορία:Ποδόσφαιρο το 2012
Γ΄ Εθνική ποδοσφαίρου ανδρών 2012-2013

Η **Γ΄ Εθνική Κατηγορία 2012–2013** (γνωστή και ως **Football League 2 [[ΟΠΑΠ]]**) διεξήχθη σε 2 ομίλους με τη συμμετοχή 25 ομάδων (13 ομάδες στον α΄ όμιλο και 12 ομάδες στον β΄ όμιλο). Την άνοδο στη Β΄ Εθνική εξασφάλιζαν, σύμφωνα με το σχέδιο αναδιάρθρωσης των εθνικών κατηγοριών, 11 ομάδες από την 1η έως την 5η ή 6η θέση σε κάθε όμιλο. Στην Δ΄ Εθνική δεν υποβιβάζεται καμία ομάδα καθώς καταργείται. Το πρωτάθλημα ξεκίνησε στις 21 Οκτωβρίου 2012. Μετά τον εθελούσιο υποβιβασμό στη νέα Γ΄ Εθνική της Α.Ε.Κ., της Α.Ε. Λάρισας και του Πανσερραϊκού και μετά τη συγχώνευση του Α.Ο. Κέρκυρα με τον Α.Ο. Κασσιόπης άνοιξαν άλλες 4 θέσεις για τη Β΄ Εθνική 2013–2014, έτσι προβιβάστηκαν 8 ομάδες από τον α΄ όμιλο και 7 ομάδες από τον β΄ όμιλο.

## Βαθμολογίες
### Α΄ όμιλος

* Πηγές: epae.gr (Αρχειοθετημένη),Sports Net (αρχειοθετημένη)

### Β΄ όμιλος

* Πηγές: epae.gr (Αρχειοθετημένη), Sports Net (αρχειοθετημένη )

## Παραπομπές


## Εξωτερικοί σύνδεσμοι
* Ένωση Επαγγελματικού Ποδοσφαίρου Β΄ & Γ΄ Εθνικής Κατηγορίας

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2012-2013
Φαράγγι

thumb|right|200px|Φαράγγι της Σαμαριάς
Γενικά στη νεοελληνική γλώσσα ως **φαράγγι**, ή *φάραγγας*, χαρακτηρίζεται βαθιά χαράδρα με σχεδόν απόκρημνες βραχώδεις πλευρές, όχι βέβαια των διαστάσεων εκείνων σε μήκος και βάθος που παρουσιάζουν τα λεγόμενα κάνυον που όμως οι πλευρές τους δεν παρουσιάζουν τις σχεδόν κατακόρυφες και τη στενότητα των φαραγγιών.

Γενικά τα φαράγγια δημιουργούνται από τη διαβρωτική δράση των ιδιαίτερα ορμητικών υδάτινων ρευμάτων, καταφέρνοντας έτσι μια συνεχή εκβάθυνση της κοίτης ανάμεσα σε συμπαγή και ανθεκτικά πετρώματα. Επίσης άλλη αιτία δημιουργίας φαραγγιών μπορεί να είναι κάποια τεκτονική διεργασία, σεισμός, κατάπτωση θόλων υπόγειων σηράγγων, όπως συμβαίνει κυρίως σε καρστικές περιοχές, καθώς ακόμα και μια παγετωνική δράση που δημιουργεί εκτενή ρήγματα. Σημειώνεται ότι το πλείστο των φαραγγιών των Άλπεων οφείλονται σε παγετωνικές δράσεις.

Στην Ελλάδα παρατηρούνται πολλά φαράγγια εξαιτίας του μεγάλου εύρους των ασβεστολιθικών πετρωμάτων που διαβρώνονται σχετικά εύκολα. Σημαντικότερα ελληνικά φαράγγια είναι το Φαράγγι της Σαμαριάς, που βρίσκεται στη Κρήτη, μήκους 16 χλμ., το Φαράγγι του Βίκου, που βρίσκεται στην Ήπειρο, μήκους 20 χλμ. που θεωρείται και το μεγαλύτερο του κόσμου σε βάθος με τα αυστηρά κριτήρια προσδιορισμού της γεωμορφολογίας αυτής(*), καθώς και άλλα μικρότερα. Επίσης σπουδαία φαράγγια υφίστανται στην Τουρκία, Αρμενία, Νεπάλ, κ.ά. το δε φαράγγι του Βερντόν στις Ν. Άλπεις θεωρείται ένα από τα μεγαλύτερα αξιοθέατα της Γαλλίας.

Τα φαράγγια από την αρχαιότητα λόγω της ιδιομορφίας τους συνδέθηκαν με στρατιωτικές επιχειρήσεις διείσδυσης αλλά και καταφυγής - διαφυγής καταδιωκομένων. Επίσης, λόγω της αγριότητας που παρουσιάζουν, έχουν συνδεθεί με διάφορες λαογραφικές ιστορίες και μύθους συναφείς ακριβώς του τρόμου που παρουσιάζει η θέα τους.

Γνωστότερο φαράγγι στον ελλαδικό χώρο κατά την αρχαιότητα ήταν ο Καιάδας.

## Σημειώσεις
:(*) Ο προσδιορισμός των διαστάσεων των φαραγγιών ποικίλει: α) ως προς το βάθος μετρούμενο κατ΄ άλλους από το μέσο επίπεδο του οροπεδίου, κατ΄ άλλους από τις κορυφές των εκατέρωθεν βουνών, β) ως προς το μήκος μετρούμενο κατ΄ άλλους μόνο το μήκος της στενωπού διόδου, κατ΄ άλλους όλο το μήκος του σχηματισμού και γ) ως προς την έκταση που καταλαμβάνει ο όλος σχηματισμός.

## Πηγές
* "Εγκυκλοπαίδεια Πάπυρος Larousse Britannica" τομ.59ος, σελ.160.

## Εξωτερικοί σύνδεσμοι
* 
*
Μιρσάντ Γιονούζ

Ο **Μιρσάντ Γιονούζ** () (γεννημένος 9 Απριλίου 1962) είναι Βορειομακεδόνας πρώην ποδοσφαιριστής, ο οποίος αγωνιζόταν στη θέση του τερματοφύλακα. Σήμερα είναι προπονητής ποδοσφαίρου.

## Καρίερα
### Ως ποδοσφαιριστής
Γεννήθηκε στο Μίλινο, ένα χωριό δίπλα από το Σβέτι Νίκολε. Έκανε το ντεμπούτο του το 1985 με την ΦΚ Τέτεκς, η οποία αγωνιζόταν στη δεύτερη κατηγορία της Γιουγκοσλαβίας. Στη συνέχεια αγωνίστηκε με την ΦΚ Μπρεγκάλνιτσα Στιπ και την ΦΚ Μπόρετς. Ακολούθως, αγωνίστηκε με τη σερβική ΦΚ Ραντ, κάνοντας το ντεμπούτο του στην πρώτη κατηγορία της Γιουγκοσλαβίας την περίοδο 1988-89. Κατά τη χειμερινή διακοπή του πρωταθλήματος μετακινήθηκε στην ΦΚ Νόβι Παζάρ, όπου αγωνίστηκε για το υπόλοιπο της σεζόν. Την επόμενη περίοδο αγωνίστηκε στην ΦΚ Βαρντάρ. Το καλοκαίρι του 1990 εντάχθηκε στην ΦΚ Σούτιεσκα Νίκσιτς. Έπειτα επέστρεψε στην ΦΚ Ραντ μέχρι το 1993 που εντάχθηκε στο Λεβαδειακό.

### Ως προπονητής
Το 1996 ξεκίνησε την προπονητική του καριέρα στη Ραμποτνίσκι,με την οποία συμμετείχε στο Κύπελλο ΟΥΕΦΑ. Το 2001 ανέλαβε την Πομπέντα Πρίλεπ, κάνοντας ένα ρεκόρ 15 νικών. Η ομάδα του συμμετείχε στο Κύπελλο Ιντερτότο και την επόμενη χρονιά στο Κύπελλο ΟΥΕΦΑ. Το 2002 ανέλαβε και πάλι τη Ραμποτνίσκι. Από το 2003 έως το 2009 ήταν προπονητής της Εθνικής Βόρειας Μακεδονίας U21. Στις 16 Μαΐου 2009, ανέλαβε την Εθνική Βόρειας Μακεδονίας μέχρι τον Ιούνιο του 2011. Το Νοέμβριο του 2012 αναλαμβάνει τη Νέα Σαλαμίνα .

Είναι κάτοχος του διπλώματος προπονητικής *UEFA PRO license*.

## Παραπομπές


## Εξωτερικοί σύνδεσμοι

* Profile at Playerhistory.
* Stats from Yugoslav League at Zerodic.
* Τα ερυθρόλευκα ηνία στον Μιρσάντ Γιονούζ
* Σαλαμίνα: Γιονούζ ο εκλεκτός 

Κατηγορία:Προπονητές ποδοσφαίρου Νέας Σαλαμίνας
Κατηγορία:Ποδοσφαιριστές Λεβαδειακού
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Βορειομακεδόνες ποδοσφαιριστές
Κατηγορία:Βορειομακεδόνες προπονητές ποδοσφαίρου
Κατηγορία:Ποδοσφαιριστές ΦΚ Πόμπεντα
Κατηγορία:Ποδοσφαιριστές ΦΚ Ραμποτνίτσκι Σκοπίων
Κατηγορία:Ποδοσφαιριστές ΦΚ Ραντ Βελιγραδίου
Κατηγορία:Προπονητές ποδοσφαίρου ΦΚ Ραμποτνίτσκι Σκοπίων
Κατηγορία:Προπονητές ποδοσφαίρου ΦΚ Πόμπεντα
Κατηγορία:Προπονητές ποδοσφαίρου Εθνικής Βόρειας Μακεδονίας
Κατηγορία:Προπονητές ποδοσφαίρου Εθνικής Βόρειας Μακεδονίας U21
Κατηγορία:Ποδοσφαιριστές ΦΚ Βάρνταρ
Κατηγορία:Ποδοσφαιριστές ΦΚ Σούτιεσκα Νίκσιτς
Κατηγορία:Ποδοσφαιριστές ΦΚ Μπόρετς
Κατηγορία:Ποδοσφαιριστές ΦΚ Μπρεγκάλνιτσα Στιπ
Κατηγορία:Ποδοσφαιριστές ΦΚ Τέτεκς
Κατηγορία:Ποδοσφαιριστές ΦΚ Νόβι Παζάρ
Γαλάνης (αποσαφήνιση)

Με το επώνυμο **Γαλάνης** μπορεί να αναφέρονται τα παρακάτω πρόσωπα:

* Άνθιμος Γαλάνης (1879-1943), Έλληνας κληρικός και εθνομάρτυρας.
* Δημήτριος Γαλάνης (1882-1966), Έλληνας χαράκτης και ζωγράφος.
* Δημήτριος Ν. Γαλάνης (1899-1973), Έλληνας πολιτικός.
* Δημήτριος Γαλάνης (οπλαρχηγός), Έλληνας στρατιωτικός και μακεδονομάχος.

## Δείτε επίσης
* Γαλάνη (αποσαφήνιση)

Κατηγορία:Ελληνικά επώνυμα
Αλεξόπουλος

Το ελληνικό επώνυμο **Αλεξόπουλος** μπορεί να αναφέρεται σε κάποιο από τα παρακάτω πρόσωπα:

* Γεώργιος Αλεξόπουλος, μακεδονομάχος οπλαρχηγός
* Γιώργος Αλεξόπουλος (γεν. 1977), ποδοσφαιριστής
* Ιωακείμ Αλεξόπουλος (1873-1959), μητροπολίτης
* Καίσαρ Αλεξόπουλος (1909-2010), ακαδημαϊκός και καθηγητής φυσικής
* Κωνσταντίνος Αλεξόπουλος (γεν. 1941), δικαστής και πολιτικός
* Νάσος Αλεξόπουλος, τραγουδιστής

Κατηγορία:Ελληνικά επώνυμα
Σαντόρ Τάριτς

Ο **Σαντόρ Τάριτς** (*Sándor Tarics*, 23 Σεπτεμβρίου 1913 – 21 Μαΐου 2016) ήταν Ούγγρος υδατοσφαιριστής, ο οποίος αναδείχθηκε χρυσός Ολυμπιονίκης στους Ολυμπιακούς Αγώνες του 1936. Ως τον θάνατό του το 2016 ήταν ο γηραιότερος εν ζωή χρυσός Ολυμπιονίκης, σε ηλικία 102 ετών.

## Προφίλ
Γεννήθηκε στη Βουδαπέστη. Με την ομάδα της Ουγγαρίας κατέκτησε το χρυσό μετάλλιο, επικρατώντας της Γερμανίας στον τελικό της υδατοσφαίρισης. Αγωνίστηκε σε δύο αγώνες και πέτυχε 2 γκολ.

Ο Τάριτς κατάφερε να αποφύγει τη ζωή στη μεταπολεμική Ουγγαρία, η οποία βρισκόταν υπό σοβιετική κατοχή. Έπειτα από την απόκτηση του πτυχίου του Μηχανικού φοίτησε με υποτροφία σε αμερικανικό πανεπιστήμιο και εν συνεχεία ασχολήθηκε με την αρχιτεκτονική και τη μηχανική στο Σαν Φρανσίσκο της Καλιφόρνια. 
Ως τον θάνατό του ζούσε στο Μπελβεντέρε της Καλιφόρνια και ήταν μέλος του συλλόγου αντισφαίρισης της πόλης αυτής. Ο γηραιός Τάριτς παρακολούθησε τους Ολυμπιακούς Αγώνες του 2012 στο Λονδίνο ως ο μεγαλύτερος σε ηλικία και εν ζωή Ολυμπιονίκης.

Απεβίωσε τον Μάιο του 2016 σε ηλικία 102 ετών.

## Παραπομπές


## Εξωτερικοί σύνδεσμοι
*Προφίλ 
*ιστότοπος
*news story in sfgate 2008/08/23 

Κατηγορία:Ούγγροι Ολυμπιονίκες
Κατηγορία:Ούγγροι υδατοσφαιριστές
Κατηγορία:Αιωνόβιοι
Κατηγορία:Υδατοσφαιριστές στους Θερινούς Ολυμπιακούς Αγώνες 1936
Κατηγορία:Χρυσοί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 1936)
Κατηγορία:Ολυμπιονίκες υδατοσφαίρισης (Ουγγαρία)
Κατηγορία:Υδατοσφαιριστές Εθνικής Ουγγαρίας
Διαμαντόπουλος

Το ελληνικό επώνυμο **Διαμαντόπουλος** μπορεί να αναφέρεται σε κάποιο από τα παρακάτω πρόσωπα:

* Αδαμάντιος Διαμαντόπουλος (1826-1876), νομικός και πολιτικός
* Αδαμάντιος Διαμαντόπουλος '''<tt>(de)</tt>''' (γεν. 1958), Ελληνικό-βρετανικός λόγιος οικονομίας
* Αθανάσιος Διαμαντόπουλος '''<tt>(en)</tt>''' (γεν. 1943), Έλληνας γιατρός
* Άννα Διαμαντοπούλου (γεν. 1959), Ελληνίδα πολιτικός
* Βασίλης Διαμαντόπουλος (1920-1999), ηθοποιός
* Γεώργιος Διαμαντόπουλος, αγωνιστής του αγώνα του 1821
* Γιώργος Διαμαντόπουλος (γεν. 1980), διεθνής καλαθοσφαιριστής
* Δημήτρης Διαμαντόπουλος '''<tt>(en)</tt>''' (γεν. 1988), Έλληνας ποδοσφαιριστής
* Διαμαντής Διαμαντόπουλος (1914-1995), ζωγράφος
* Ευάγγελος Διαμαντόπουλος (γεν. 1980), πολιτικός
* Θανάσης Διαμαντόπουλος, Έλληνας πολιτικός επιστήμονας, πρώην πρόεδρος της Εθνικής Σχολής Δημόσιας Διοίκησης (ΕΣΔΔ)
* Ιάκωβος Διαμαντόπουλος (1905-1993), Έλληνας γιατρός και πολιτικός
* Κιμ Διαμαντόπουλος (γεν. 1991), Έλληνας μουσικός 
* Κρις Διαμαντόπουλος '''<tt>(en)</tt>''' (γεν. 1975), Καναδός ηθοποιός 
* Κωνσταντίνος Διαμαντόπουλος, αγωνιστής του αγώνα του 1821
* Κώστας Διαμαντόπουλος (1937-2025), Έλληνας διεθνής ποδοσφαιριστής
* Κώστας Διαμαντόπουλος (γεν. 1946), διεθνής καλαθοσφαιριστής και προπονητής
* Πάρης Διαμαντόπουλος, Έλληνας τραγουδιστής ("Τα γενέθλια σου")
* Σταύρος Διαμαντόπουλος '''<tt>(en)</tt>''' (γεν. 1947), Έλληνας προπονητής ποδοσφαίρου 
* Τάκης Διαμαντόπουλος, φωτογράφος
* Χρύσα Διαμαντοπούλου (γεν. 1976), Ελληνίδα ηθοποιός
* Χρήστος Διαμαντόπουλος, Έλληνας τραγουδιστής

## Παραπομπές


Κατηγορία:Ελληνικά επώνυμα
Λαμπρόπουλος

Το ελληνικό επώνυμο **Λαμπρόπουλος** μπορεί να αναφέρεται σε κάποιο από τα παρακάτω πρόσωπα:

## Γεννηθέντες προ του 1900
* Γεωργάκης Λαμπρόπουλος, αγωνιστής στην Επανάσταση του 1821
* Ανδρέας Λαμπρόπουλος (1886-1960), πολιτικός, υπουργός Γεωργίας
* Ιωάννης Ηλ. Λαμπρόπουλος (1895-1972), πολιτικός

## Γεννηθέντες από το 1900 και εφεξής
* Φώτιος Λαμπρόπουλος (γενν. 1908), οικονομολόγος
* Γεώργιος Λαμπρόπουλος (γενν. 1916), ανώτατος δικαστικός
* Κωνσταντίνος Λαμπρόπουλος (γενν. 1916), ζωγράφος
* Δημήτριος Λαμπρόπουλος (γενν. 1940), Ελληνοαμερικανός ποιητής, γνωστός ως Τζέιμς Λάμπρος
* Ιωάννης Λαμπρόπουλος, βουλευτής της Ν.Δ., υφυπουργός Εθνικής Άμυνας
* Φώτης Λαμπρόπουλος (γεν. 1983), καλαθοσφαιριστής
* Φάνης Λαμπρόπουλος (γεν.1984), κωμικός 
* Ανδρέας Λαμπρόπουλος (γεν. 1988), ποδοσφαιριστής
* Βασίλης Λαμπρόπουλος (γενν. 1990), ποδοσφαιριστής

## Δείτε επίσης
* Καίτη Λαμπροπούλου, ηθοποιός
* Οικογένεια Λαμπρόπουλου στην Αρτεμισία

Λαμπροπουλος
Σπηλιωτόπουλος

Το ελληνικό επώνυμο **Σπηλιωτόπουλος** μπορεί να αναφέρεται σε κάποιο από τα παρακάτω πρόσωπα:

* Παναγιώτης Σπηλιωτόπουλος (1891-1962), στρατιωτικός.
* Βαρθολομαίος Σπηλιωτόπουλος, κληρικός και αγωνιστής του 1821.
* Επαμεινώνδας Σπηλιωτόπουλος, καθηγητής νομικής.
* Ιωάννης Σπηλιωτόπουλος (1895-1983), αυτοκινητιστής και πολιτικός.
* Σπήλιος Σπηλιωτόπουλος (1946-), στρατιωτικός και πολιτικός
* Άρης Σπηλιωτόπουλος (1966-), πολιτικός.

Κατηγορία:Ελληνικά επώνυμα
Φαρνάβαζος Β΄ της Φρυγίας

Ο **Φαρνάβαζος Β΄** (άκμασε 389-328 π.Χ.) από τη Δυναστεία των Φαρνακιδών ήταν αρχαίος Πέρσης πολιτικός, στρατιωτικός και σπουδαίος ναυτικός διοικητής επί βασιλείας Δαρείου Β' και Αρταξέρξη Β', γιος του Φαρνάκη Β΄ της Φρυγίας και εγγονός του Φαρνάβαζου Α΄. Στην ιστορία φέρεται κατά κληρονομική διαδοχή σατράπης της Ελλησποντικής Φρυγίας, με έδρα το Δασκύλιο της Μυσίας (413 π.Χ.).

Ο Φαρνάβαζος ο Β΄ ενεπλάκη στα ελληνικά δρώμενα μετά τους Περσικούς πολέμους, όταν ξέσπασε ο γενικευμένος πόλεμος μεταξύ Αθηναίων και Σπαρτιατών, ο επιλεγόμενος Πελοποννησιακός πόλεμος του οποία μία από τις κύριες αιτίες του ήταν ιμπεριαλιστικός επεκτατισμός της Αθηναϊκής δημοκρατίας.

Κατά τη διάρκεια του πολέμου αυτού, και συγκεκριμένα κατά το έτος 413 π.Χ., κατόπιν αιτήματος των Σπαρτιατών, στάλθηκε να υποστηρίξει τις σπαρτιατικές επιχειρήσεις που διεξάγονταν στην περιοχή του Ελλησπόντου. 
Αργότερα, περί το 400 π.Χ. όταν ο πόλεμος στράφηκε κυρίως εναντίον της Σπάρτης, ο Φαρνάβαζος κατάφερε να πείσει τον Αρταξέρξη Β' για τη δημιουργία μεγάλου στόλου και την οργάνωση νέας ναυτικής εκστρατείας στον ελλαδικό χώρο. Έτσι έξι χρόνια αργότερα, τo 394 π.Χ., ο Αθηναίος ναύαρχος Κόνων συμμάχησε με τον Φαρνάβαζο και με ενωμένους τους στόλους τους πέτυχαν την ολοκληρωτική καταστροφή του σπαρτιατικού στόλου στη Κνίδο καταφέρνοντας έτσι ο πρώτος τον ολοκληρωτικό έλεγχο του Αιγαίου.

Οκτώ χρόνια αργότερα, το 388 π.Χ. όταν ο Πέρσης βασιλιάς Αρταξέρξης Β΄ αντελήφθη την αναβίωση του ξέφρενου επεκτατισμού  της Αθηναϊκής δημοκρατίας, όπως είχε προβάλει παλαιότερα στην Ιωνία, αποφάσισε πλέον να συμμαχήσει με τους Σπαρτιάτες. Στη μεταστροφή αυτή της περσικής  εξωτερικής πολιτικής ήταν επόμενο να αντικατασταθεί και ο Φαρνάβαζος στη διοίκηση των περσικών ναυτικών δυνάμεων στο Αιγαίο, αφού μέχρι τότε ήταν ο κύριος εκφραστής της φιλοαθηναϊκής πολιτικής, έχοντας έλθει προηγουμένως σε διαφωνίες με τον Λύσανδρο. Ανακληθείς ο Φαρνάβαζος έλαβε ιδιαίτερα μεγάλες τιμές από τον Μεγάλο Βασιλέα.  Το 385 π.Χ. ο Φαρνάβαζος ηγήθηκε εκστρατείας κατά της Αιγύπτου, χωρίς όμως επιτυχία. Αλλά και η δεύτερη εκστρατεία που επιχείρησε το 373 π.Χ. υπήρξε ατυχής για τον περσικό στρατό.

## Οικογένεια
Νυμφεύτηκε την Απάμεια και είχε τέκνα:
* Αρτάβαζος Β΄ άκμασε 389-328 π.Χ., σατράπης της Φρυγίας, που τον χρηματοδοτούσαν τόσο οι Αθηναίοι, όσο και οι Θηβαίοι.
* Αριοβαρζάνης απεβ. π. 362 π.Χ., σατράπης της Φρυγίας.
* Μιθριδάτης.

## Πηγές
* "Εγκυκλοπαίδεια Πάπυρος Larousse Britannica" τομ.59ος, σελ.177.

## Εξωτερικοί σύνδεσμοι

* Φαρνάβαζος, Εγκυκλοπαίδεια Μείζονος Ελληνισμού - Μικρά Ασία

Κατηγορία:Πρωταγωνιστές του Πελοποννησιακού Πολέμου
Κατηγορία:Σατράπες της Φρυγίας
Κατηγορία:Αχαιμενίδες σατράπες
Κατηγορία:Δυναστεία των Φαρνακιδών
Μη μου άπτου (αποσαφήνιση)

Με τη φράση μη μου άπτου μπορεί να αναφερόμαστε:
*Μη μου άπτου,  φράση της Καινής διαθήκης
*Σε είδος του φυτού μιμόζα η αισχυντηλή
Αρπάγη του Αρχιμήδη

[thumb|right|350px|Φανταστική απόδοση της αρπάγης σε ελαιογραφία του [Giulio Parigi]]
Η **αρπάγη** ήταν πολεμικό όπλο που επινοήθηκε ο Αρχιμήδης για την αντιμετώπιση του ρωμαϊκού στόλου που πολιορκούσε τις Συρακούσες.

## Περιγραφή
Δεν υπάρχουν αρχαιολογικά ευρήματα ή απεικονίσεις της κατασκευής. Την αναφέρουν οι αρχαίοι ιστορικοί περιγράφοντάς την ως ένα είδος γερανού με αγκύστρι. Φαίνεται ότι ήταν εφαρμογή των μελετών του Αρχιμήδη γύρω από τους μοχλούς και τις τροχαλίες. Στις σημερινές μας ημέρες μια επιστημονική ομάδα το 1999 επειχήρησε ένα πείραμα κατασκευής και χρήσης μιας αρπάγης. Μέσα σε 7 ημέρες σχεδίασαν, κατασκεύασαν και χρησιμοποίησαν με επιτυχία μια αρπάγη που στο πείραμα αυτό τελικά αναποδογύρισε και βύθισε μια τριήρη στο λιμάνι μπροστά στα αρχαία τείχη των Συρακουσών.

## Ιστορική αναδρομή
Η αρπάγη χρησιμοποιήθηκε στον Δεύτερο Καρχηδονιακό πόλεμο το 214 π.Χ. στην πολιορκία των Συρακουσών. Ο Ρωμαϊκός στόλος είχε περισσότερα από 120 πεντήρεις με ναύαρχο τον Μάρκο Κλαύδιο Μάρκελλο. Οι Ρωμαίοι επιτέθηκαν νύχτα, αλλά αιφνιδιάστηκαν από τους Συρακούσιους και την πρωτόγνωρη αρπάγη, και σε συνδυασμό με κοτρώνες που εκτόξευαν καταπέλτες. Οι απώλειες ήταν πολλές, τα πλοία βυθίστηκαν και πανικός επήλθε. Αυτά μας τα διέσωσαν ο Πολύβιος και ο Τίτος Λίβιος.

## Περαιτέρω ανάγνωση
* Chris Rorres, Harry Harris: «A Formidable War Machine: Construction and Operation of Archimedes’ Iron Hand», *Symposium on Extraordinary Machines and Structures in Antiquity*, Olympia, Greece, August 19–24, 2001, σσ.&nbsp;1–18
* C.K. Young: «Archimedes's iron hand or claw – a new interpretation of an old mystery», *Centaurus*, τόμος 46, No. 3 (Δεκέμβριος 2004), σσ.&nbsp;189–207

## Εξωτερικοί σύνδεσμοι
* Scale models of the Claw's operation
* BBC Secrets of the Ancients: The Claw
* Polybius History

Αρπαγη
Αρπαγη
Πρωτάθλημα χειροσφαίρισης Α1 εθνικής κατηγορίας γυναικών 2012-2013

Το πρωτάθλημα Ελλάδας χάντμπολ γυναικών της περιόδου 2012−13 ήταν το 20ο από την καθιέρωση της Α1 και διεξήχθη με την συμμετοχή οκτώ ομάδων. Στην κανονική περίοδο αγωνίστηκαν σε δύο γύρους των επτά αγώνων. Οι τέσσερις πρώτες ομάδες της τελικής βαθμολογίας προκρίθηκαν στα πλέι οφ για τον τίτλο του πρωταθλητή. Ο ΠΑΟΚ επικράτησε στους τελικούς επί της Ορμής και κατέκτησε το πρώτο πρωτάθλημα στην ιστορία του.
	
## Κανονική περίοδος
### Βαθμολογία

*Η Ορμή ξεκίνησε με -2 βαθμούς και οι Πρωτοπόροι με -5.
*Οι Ελπίδες αποβλήθηκαν από το πρωτάθλημα. Έχουν επτά μηδενισμούς και -2 βαθμούς.
*Ο Γ.Α.Σ. Καματερού έχει ένα μηδενισμό και -1 βαθμό.

### Αποτελέσματα

 Οι Ελπίδες Δράμας συμπλήρωσαν δύο μηδενισμούς την 8η αγωνιστική και αποβλήθηκαν από το πρωτάθλημα (με κόκκινους χαρακτήρες οι αγώνες που κατοχυρώθηκαν στα χαρτιά). 
 Ο Γ.Α.Σ. Καματερού, ελλείψει ενδιαφέροντος, δεν μετέβη στην Άρτα για τον αγώνα της τελευταίας αγωνιστικής ενάντια στην τοπική Αναγέννηση και μηδενίστηκε.

## Play off
### Ημιτελικοί

### Μεγάλος τελικός

## Τελική κατάταξη

## Εξωτερικοί σύνδεσμοι
*Ιστότοπος της ΟΧΕ 
*Προκήρυξη πρωταθλήματος Επίσημος ιστότοπος της ΟΧΕ
*Αποτελέσματα Επίσημος ιστότοπος της ΟΧΕ
*Βαθμολογία Επίσημος ιστότοπος της ΟΧΕ



2012 2013
Κατηγορία:Χειροσφαίριση το 2012
Κατηγορία:Χειροσφαίριση το 2013
Μητροπολίτης Ελευθερουπόλεως Χρυσόστομος

Ο **Μητροπολίτης Ελευθερουπόλεως Χρυσόστομος** (κατά κόσμον Ιωάννης Αβαγιανός, 12 Μαρτίου 1947, Μεσαγρός Λέσβου), είναι Έλληνας ιεράρχης, Μητροπολίτης Ελευθερουπόλεως από το 2004.

## Βιογραφικά στοιχεία
Σπούδασε στην Θεολογική Σχολή Αθηνών. Διάκονος χειροτονήθηκε το 1973 και Πρεσβύτερος το 1977.

Υπηρέτησε ως ιεροκήρυκας στις Ιερές Μητροπόλεις Φλωρίνης, Πρεσπών και Εορδαίας και Μυτιλήνης, Ερεσσού και Πλωμαρίου καθώς και στην Ιερά Αρχιεπισκοπή Αθηνών, αποσπάσθηκε στην Ριζάρειο Εκκλησιαστική Σχολή ως Εφημέριος, Πνευματικός, Διευθυντής του Οικοτροφείου και Καθηγητής. Εργάσθηκε και ως κωδικογράφος της Ιεράς Συνόδου επί πολλά έτη. Ασχολήθηκε επισταμένως με τη συγγραφή, δημοσιεύοντας πλήθος μελετών και δύο συλλογές γραπτών κηρυγμάτων.

Την 26η Απριλίου 2004 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Ελευθερουπόλεως, η χειροτονία του ετελέσθει στις 28 Απριλίου 2004.

## Εξωτερικοί σύνδεσμοι
* Ιερά Μητρόπολις Ελευθερουπόλεως

Χρυσοστομος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Διοκαισάρεια

Με την ονομασία **Διοκαισάρεια** φέρονταν στην αρχαιότητα δύο πόλεις, οι:

# Η Διοκαισάρεια Κιλικίας που δημιούργησε ο Ρωμαίος Αυτοκράτορας Βεσπασιανός το 72 (μ.Χ.) και
# Η Διοκαισάρεια Παλαιστίνης που πρόκειται για την παλαιότερη βιβλική πόλη Σεπφώρ.
Ρομπότ του Λεονάρντο ντα Βίντσι

thumb|right|350px|Σύγχρονη ανακατασκευή του ρομπότ
**Το [[ρομπότ]] του Λεονάρντο ντα Βίντσι** είναι εφεύρεση του Λεονάρντο ντα Βίντσι του έτους 1495.Στα χειρόγραφα του Λεονάρντο που ανακαλύφθηκαν το 1950 υπάρχει το σχέδιο κατασκευής του. Ο Λεονάρντο παρουσίασε την κατασκευή του σε μια γιορτή που διοργάνωσε ο Δούκας Σφόρτσα στο Μιλάνο το 1495. Το ρομπότ ήταν τοποθετημένο μέσα σε μια μεσαιωνική πανοπλία. Κινούσε τα χέρια και τα πόδια του, καθόταν και σηκωνόταν όρθιο σαν άνθρωπος, και σήκωνε το κλείστρο του κράνους του.

Σήμερα υπάρχουν κατασκευές βασισμένες στα χειρόγραφα του Λεονάρντο που αποδεικνύουν ότι το ρομπότ ήταν λειτουργικό.

## Περιγραφή
Στα χειρόγραφα του Λεονάρντο που ανακαλύφθηκαν το 1950 υπάρχει το σχέδιο κατασκευής του. Ο Λεονάρντο παρουσίασε την κατασκευή του σε μια γιορτή που διοργάνωσε ο Δούκας Σφόρτσα στο Μιλάνο το 1495. Το ρομπότ ήταν τοποθετημένο μέσα σε μια μεσαιωνική πανοπλία. Κινούσε τα χέρια και τα πόδια του, καθόταν και σηκωνόταν όρθιο σαν άνθρωπος, και σήκωνε το κλείστρο του κράνους του.

Σήμερα υπάρχουν κατασκευές βασισμένες στα χειρόγραφα του Λεονάρντο που αποδεικνύουν ότι το ρομπότ ήταν λειτουργικό.

Ρομποτ του Λεοναρντο
Ρομποτ
Κολό Τουρέ

Ο **Κολό Χαμπίμπ Τουρέ** (*Kolo Habib Touré*, γενν. 19 Μαρτίου 1981) είναι ποδοσφαιριστής από την Ακτή Ελεφαντοστού. Αγωνίζεται ως αμυντικός.

Τις σεζόν 2002–2009 το πέρασμά του από την Άρσεναλ και οι πολύ καλές εμφανίσεις του στο Τσάμπιονς Λιγκ τον έκαναν γνωστό στην Ευρώπη και έτσι μετά από μια ακόμα επιτυχημένη χρονιά έγινε ένας ακόμα μεγάλος ποδοσφαιριστής που βρέθηκε στο ρόστερ της Μάντσεστερ Σίτι.

Με την εθνική ομάδα της χώρας του ο Κολό Τουρέ έφτασε μέχρι τον τελικό του Κυπέλλου Εθνών Αφρικής το 2006 και το 2012. Εκεί έχει συμπαίκτες μεταξύ άλλων τους Ντρογκμπά, Εμπουέ και τον αδερφό του Γιαγιά Τουρέ. 

Ο αδελφός του αγωνιζόταν στον Ολυμπιακό και στην Μπαρτσελόνα και από το 2010 στην Μάντσεστερ Σίτι.

## Εξωτερικοί σύνδεσμοι

* http://www.mcfc.co.uk/Players/Defenders/Kolo-Toure 
* http://www.national-football-teams.com/v2/player.php?id=1691

Κατηγορία:Μέσοι ποδοσφαιριστές
Κατηγορία:Ιβοριανοί ποδοσφαιριστές
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές ΑΣΕΚ Μιμοζά
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Σέλτικ Γλασκώβης
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:FIFA Century Club
Κατηγορία:Ποδοσφαιριστές Κυπέλλου Εθνών Αφρικής 2002
Κατηγορία:Ποδοσφαιριστές Κυπέλλου Εθνών Αφρικής 2006
Κατηγορία:Ποδοσφαιριστές Κυπέλλου Εθνών Αφρικής 2010
Κατηγορία:Παίκτες νικητές Κυπέλλου Εθνών Αφρικής
Ένωση Κριτικών Κινηματογράφου του Τορόντο

Η **Ένωση Κριτικών Κινηματογράφου του Τορόντο** (αγγλικά: Toronto Film Critics Association**)** ονομάζεται ένωση κριτικών κινηματογράφου με έδρα το Τορόντο του Καναδά. Από το 1999, η TFCA είναι μέλος του FIPRESCI.

## Ιστορία
Η Ένωση Κριτικών Κινηματογράφου του Τορόντο είναι η επίσημη ένωση των δημοσιογράφων και παρουσιαστών του Τορόντο που κρίνουν ταινίες και τις σχολιάζουν. Τα μέλη του αντιπροσωπεύουν όλες τις μεγάλες εταιρείες του τύπου και του διαδικτύου. Η TFCA ξεκίνησε να απονέμει βραβεία από την πρώτη χρονιά ίδρυσής του και τα τελευταία χρόνια αποτελεί ένα γεγονός που λαμβάνει μεγάλη κάλυψη από τα Μ.Μ.Ε.

Η ένωση έχει επίσης ένα ειδικό βραβείο, το οποίο δεν το απονέμει κάθε χρονιά. Το Βραβείο Κλάιντ Γκίλμουρ πηγαίνει σε έναν "Καναδό που έχει εμπλουτίσε την κατανόηση και την εκτίμηση του κινηματογράφου σε αυτήν τη χώρα."

## Κατηγορίες βραβείων
*Α' Ανδρικός Ρόλος
*Α' Γυναικείος Ρόλος
*Καλύτερη Ταινία Κινουμένων Σχεδίων
*Β' Ανδρικός Ρόλος
*Β' Γυναικείος Ρόλος
*Καλύτερη Σκηνοθεσία
*Καλύτερη Ταινία
*Καλύτερο Ντοκιμαντέρ
*Καλύτερη Ξενόγλωσση Ταινία
*Καλύτερο Σενάριο

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Κινηματογράφος στον Καναδά
Τορόντο